### NN 87/2020 (29.7.2020.), Obvezatne upute broj LN-II o obrascima za postupak kandidiranja i primjeni obvezatnih uputa i obrazaca na prijevremenim izborima za općinskog načelnika i zamjenika općinskog načelnika Općine Brckovljani

DRŽAVNO IZBORNO POVJERENSTVO REPUBLIKE HRVATSKE

1659

Na osnovi članka 48. Zakona o lokalnim izborima (»Narodne novine«, broj 144/12, 121/16, 98/19 i 42/20, dalje: Zakon) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 24. srpnja 2020. donijelo je

OBVEZATNE UPUTE BROJ LN-II

O OBRASCIMA ZA POSTUPAK KANDIDIRANJA I PRIMJENI OBVEZATNIH UPUTA I OBRAZACA NA PRIJEVREMENIM IZBORIMA ZA OPĆINSKOG NAČELNIKA I ZAMJENIKA OPĆINSKOG NAČELNIKA OPĆINE BRCKOVLJANI

1. Postupak kandidiranja na prijevremenim izborima za općinskog načelnika i zamjenika općinskog načelnika Općine Brckovljani (dalje: prijevremeni izbori) koji će se održati 6. rujna 2020. obavljat će se isključivo na obrascima propisanim ovim Obvezatnim uputama:

1.1. Obrasci za postupak kandidiranja su:

– OLN-1 – Prijedlog kandidata i zamjenika kandidata političke stranke/političkih stranaka za općinskog načelnika/gradonačelnika/župana,

– OLN-2 – Prijedlog kandidata i zamjenika kandidata grupe birača za općinskog načelnika/gradonačelnika/župana,

– OLN-3 – Obrazac za prikupljanje potpisa birača uz kandidaturu za općinskog načelnika/gradonačelnika/župana,

– OLN-4 – Očitovanje kandidata/zamjenika kandidata o prihvaćanju kandidature, te

– OLN-5 – Podaci o posebnom računu za financiranje izborne promidžbe kandidata i zamjenika kandidata za općinskog načelnika/gradonačelnika/župana.

2. U pripremi i provedbi prijevremenih izbora primjenjivat će se:

2.1. Obrasci propisani Obvezatnim uputama Državnog izbornog povjerenstva broj L I o obrascima za pripremu i provedbu izbora – imenovanje izbornih povjerenstava (»Narodne novine«, broj 14/17), i to:

– OL-1 – Izjava o prihvaćanju dužnosti predsjednice/predsjednika/ potpredsjednice/potpredsjednika/članice/člana stalnog sastava izbornog povjerenstva za provedbu lokalnih izbora,

– OL-2 – Izjava o prihvaćanju dužnosti članice/člana proširenog sastava izbornog povjerenstva za provedbu lokalnih izbora,

– OL-3 – Rješenje o imenovanju stalnog sastava županijskog izbornog povjerenstva,

– OL-4 – Rješenje o imenovanju proširenog sastava županijskog izbornog povjerenstva,

– OL-7 – Rješenje o imenovanju stalnog sastava općinskog/gradskog izbornog povjerenstva, te

– OL-8 – Rješenje o imenovanju proširenog sastava općinskog/gradskog izbornog povjerenstva.

2.2. Obrasci propisani Obvezatnim uputama Državnog izbornog povjerenstva broj L-III o obrascima za pripremu i provedbu izbora (»Narodne novine«, broj 38/17), i to:

– OL-9 – Izjava o prihvaćanju dužnosti predsjednika/potpredsjednika biračkog odbora za provedbu lokalnih izbora,

– OL-10 – Izjava o prihvaćanju dužnosti člana biračkog odbora za provedbu lokalnih izbora,

– OL-11 – Rješenje o određivanju biračkih mjesta na području općine/grada, te

– OL-13 – Rješenje o imenovanju biračkog odbora.

2.3. Obrasci propisani Obvezatnim uputama Državnog izbornog povjerenstva broj LN-III o obrascima za provedbu izbora za općinske načelnike, gradonačelnike i župane te njihove zamjenike (»Narodne novine«, broj 43/17), i to:

– OLN-6 – Glasački listić za izbor općinskog načelnika,

– OLN-10 – Zapisnik o radu biračkog odbora za izbor općinskog načelnika/gradonačelnika,

– OLN-12 – Zapisnik o radu općinskog/gradskog izbornog povjerenstva za izbor općinskog načelnika/gradonačelnika, te

– OLN-16 – Glasački listić za drugi krug glasovanja za izbor općinskog načelnika.

3. Na prijevremenim izborima primjenjivat će se sljedeće obvezatne upute:

3.1. Obvezatne upute broj LN-II – Postupak kandidiranja kandidata za općinske načelnike, gradonačelnike, župane te njihove zamjenike (»Narodne novine«, broj 38/17), osim u točki 4. stavak 2. i 3., koji se odnosi na navođenje akademskih i stručnih naziva te akademskog stupnja kandidata u kandidaturi,

3.2. Obvezatne upute broj L-IV o pravima i dužnostima promatrača političkih stranaka, promatrača birača, promatrača nevladinih udruga i stranih promatrača na lokalnim izborima (»Narodne novine«, broj 38/17) osim u dijelu koji se odnosi na elektroničku aplikaciju za prijavu promatrača,

3.3. Obvezatne upute broj L-V o načinu glasovanja birača s tjelesnom manom, nepismenih birača te birača koji nisu u mogućnosti pristupiti na biračko mjesto (»Narodne novine«, broj 38/17) te

3.4. Obvezatne upute broj L-VI o načinu uređenja biračkog mjesta (»Narodne novine«, broj 38/17).

4. Ove Obvezatne upute objavit će se u »Narodnim novinama«, a stupaju na snagu 6. kolovoza 2020.

5. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena:

Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 013-06/20-01/18

Urbroj: 507-03/02-20-2

Zagreb, 24. srpnja 2020.

Predsjednik
 Đuro Sessa, v. r.

![](/files/_web/sluzbeni-dio/2020/131721/images/4653.jpg)

![](/files/_web/sluzbeni-dio/2020/131721/images/4644.jpg)

![](/files/_web/sluzbeni-dio/2020/131721/images/4637.jpg)

![](/files/_web/sluzbeni-dio/2020/131721/images/4629.jpg)

![](/files/_web/sluzbeni-dio/2020/131721/images/4621.jpg)

![](/files/_web/sluzbeni-dio/2020/131721/images/4613.jpg)

![](/files/_web/sluzbeni-dio/2020/131721/images/4603.jpg)

![](/files/_web/sluzbeni-dio/2020/131721/images/4592.jpg)

![](/files/_web/sluzbeni-dio/2020/131721/images/4585.jpg)

![](/files/_web/sluzbeni-dio/2020/131721/images/4578.jpg)

![](/files/_web/sluzbeni-dio/2020/131721/images/4571.jpg)

![](/files/_web/sluzbeni-dio/2020/131721/images/4564.jpg)

![](/files/_web/sluzbeni-dio/2020/131721/images/4554.jpg)

![](/files/_web/sluzbeni-dio/2020/131721/images/4546.jpg)

![](/files/_web/sluzbeni-dio/2020/131721/images/4539.jpg)

![](/files/_web/sluzbeni-dio/2020/131721/images/4529.jpg)